runetrust/blame-folketinget-dk huggingface dataset:
Stén Knuth (V), 2022-06-07:
Altid og gerne, men jo også i de fine balancer, som ministeren netop nævner, altså at vi fra Folketingets talerstol ikke skal diktere, men i hvert fald komme i dialog, og det vil jeg også meget gerne både med KL og med de parter, som er inde omkring »Sammen om skolen«, hvis det var der, en drøftelse skulle tages.
Jens Joel (S), 2014-06-02:
Og så er det jo bare et helt konkret spørgsmål: Ordføreren siger, at man ikke vil aflyse noget i dag, men vil Venstre bekræfte, at man står på mål for og vil gennemføre de to havvindmølleparker, som vi faktisk har indgået aftale om en gang før, og som der er investeret i, i tiltro til at de ville komme?
Jann Sjursen (KD), 2005-01-12:
Vort ønske var, at Danmark skulle følge FN’s spor i stedet for USA’s spor, og det har efter vores opfattelse været katastrofalt både for stabiliseringsindsatsen i Irak, for genopbygningsindsatsen og også irakiseringen, at det var USA, der satte sig i spidsen for krigen i stedet for at vente på verdenssamfundet.
Per Clausen (EL), 2013-06-11:
Da regeringen kom med sit udspil til en vækstplan, sagde vi jo, at man faktisk ved hjælp af en målrettet anvendelse af pensionskassemidler, ved hjælp af en målrettet investering i grøn omstilling ville være i stand til at skabe i tusindvis af nye arbejdspladser, primært i den private sektor.
Lisbeth Bech Poulsen (SF), 2016-05-10:
Der er 100 havne, hvor det de sidste par år er blevet halveret eller lukket, beskæftigelsen falder, og det er umuligt for unge mennesker at komme ind i branchen – du skal have et tocifret millionbeløb i ryggen for at kunne købe kvoter – og betaler man så skat?
Alex Ahrendtsen (DF), 2022-05-03:
Vi har på foranledning af ministeren, og det vil jeg endnu en gang takke for, haft den store fornøjelse at tale med skolens parter om det her, og de har også budt ind og forbedret det udspil og den aftale, som regeringens ministerium har udarbejdet, og som vi alle sammen har bidraget til at forbedre.
Sandy Brinck (S), 2003-02-06:
Det er tilgængeligheden, det, at man har en reel mulighed, som for os er det væsentligste. Hvis man, fordi man er allergiker, multiallergiker, eller hvad vi nu ellers har haft på bordet af glimrende årsager, ikke vil være med, fordi det er for besværligt, så må det være sådan.
Henning Hyllested (EL), 2013-03-12:
Det er næsten helt symbolsk, at vi har det her lovforslag på i dag, og det er det selvfølgelig, fordi det føjer sig fint ind i initiativet omkring den her nyskabte Togfonden DK, hvor der pludselig er stillet 27,5 mia. kr. til rådighed for elektrificeringen af den danske jernbane.
Lene Jensen (S), 2002-11-07:
Hvis det ikke er noget problem, fordi der ikke er nogen efterspørgsel, så vil jeg gerne høre, om de aktiviteter, der foregår i dag, er værdiløse, om de er ligegyldige, og om det, de mennesker, uanset om det er ufaglærte, faglærte eller pensionister for den sags skyld, render rundt og foretager sig på VUC-centrene, er ligegyldigt, siden det ikke er noget problem, hvis det falder væk.
Lene Jensen (S), 2004-10-21:
I øvrigt skulle jeg hilse og sige, at Socialdemokratiet i sit eget finanslovforslag har en række tiltag i forhold til det der med formidlingen af forskningen, at få den ud at arbejde derude i frontlinjen, hvor arbejdspladserne skabes, og det er jo også noget af det, vi diskuterer i de igangværende finanslovforhandlinger.
Rasmus Lund-Nielsen (M), 2023-12-05:
Ordføreren nævner, at han er åben over for at drøfte andre initiativer, så jeg vil gerne høre, hvad ordføreren tænker om de tiltag, jeg listede op i min ordførertale, og som er en del af regeringens folkeskoleudspil, og om ikke de kan imødekomme den her problemstilling.
Ole Stavad (S), 2002-12-04:
Her sikrer vi så, at man ikke kan komme til at bestride to fuldtidsjob med fuldtidsløn og fuldtidsopgaver, fordi det ikke er realistisk, at man kan udføre jobbene på en tilfredsstillende måde, i hvert fald ikke med de evner, de fleste af os har.
Frank Aaen (EL), 2008-11-27:
Det spørgsmål, jeg ikke fik svar på, er: Hvis der skal proppes flere penge i bankerne, kan vi så ikke være sikre på, at Folketinget og politikerne så skal have indflydelse på bankernes drift, ikke bare sådan, at de får nogle penge, men også i forhold til deres generelle måde at blive ledet på?
Lene Espersen (KF), 2001-05-16:
Selv om det i størrelse sammenlignet med andet fiskeri måske ikke udgør så stor en procent, er der ingen tvivl om, at det for lokalsamfundene har en kolossal stor betydning, og at det betyder meget, at vi sikrer gode økonomiske vilkår. For det demersale fiskeri er en stor del af løsningen langt bedre selektivitet.
Line Barfod (EL), 2003-04-09:
Ligesom vi har offentlighed i retsplejen her i Danmark, og det er helt afgørende for at kunne sikre en ordentlig retspleje, skal der også på internationalt plan være offentlighed i retsplejen, og derfor må vi som minimum kræve, at den danske regering offentligt protesterer over for USA og kræver, at man får afklaret, hvilken status de mennesker har, om de er krigsfanger, eller de ikke er krigsfanger, og hvis de ikke er krigsfanger, at de så bliver stillet for en domstol eller bliver løsladt, fordi man ikke har noget grundlag for at stille dem for en domstol.
Johs. Poulsen (RV), 2009-12-10:
Når man så isoleret set tager fat på diskussionen om motorvejsudbygning, er det jo ikke nogen hemmelighed – og det vil jeg gerne sige helt åbent og ærligt – at vi i modsætning til nogle af de partier, vi har aftalt en udbygning med, måske er mindre varme på, at den udbygning behøver at ske nøjagtig nu.
Flemming Oppfeldt (V), 2002-05-23:
Den anden undersøgelse blev offentliggjort forleden, og her fortæller Arbejdsmarkedsrådet for Storkøbenhavn, at antallet af ordinært beskæftigede indvandrere er steget med 27 pct. i det storkøbenhavnske område i perioden fra 1998 til starten af 2002, mens antallet af ordinært beskæftigede af den øvrige befolkning kun er steget med 2 pct. som helhed.
John Vinther (KF), 1997-10-30:
Men jeg er nødt til at sige til hr. Bjørn Elmquist, at hr. Bjørn Elmquist tilsyneladende ikke har forstået, hvad der netop er den konservative hovedanke mod dette forslag, nemlig at justitsministeren ikke har instruktionsbeføjelser og dermed heller ikke har noget retligt ansvar i forhold til ministeransvarlighedsloven over det, som en sådan domstolsstyrelse ville bedrive i relation til de økonomiske og forvaltningsmæssige dispositioner.
Line Barfod (EL), 2010-04-15:
Nu har vi jo tidligere diskuteret det nogle gange i Folketinget, også når vi har fremsat vores forslag, og der har hr. Karsten Nonbo fortalt om sine egne erfaringer i politiet med, at man, når man har fanget nogle unge, der f.eks. har begået noget hærværk, har sat dem til at rydde op med det samme, uden at det så behøver at blive taget ind over hele retssystemet.
Astrid Krag (S), 2019-03-13:
Jeg er slet ikke i tvivl: I stedet for at konkurrere om, hvem der kan love de største skattelettelser, burde regeringspartierne gå med i en aftale – vi kunne kalde det en velfærdspagt – hvor vi her i Folketinget giver håndslag på, at selvfølgelig skal pengene følge med det stigende antal ældre og det voksende børnetal.
Elisabeth Arnold (RV), 1999-04-29:
Ja, det vil vi også meget gerne have, og vi mener faktisk også, at vi selv gør meget for at få sådan en debat i Danmark, og jeg synes faktisk, at der er en fair og alsidig eurodebat i Danmark, og jeg tror ikke, at igangsættelse af sådan et udvalgsarbejde, som er foreslået her, vil gøre det på nogen måde mere alsidigt eller på nogen måde mere åbent, end det er i forvejen.
Karsten Hønge (SF), 2024-11-20:
Vil ministeren nedsætte en taskforce under Arbejdstilsynet, der generelt overvåger håndteringen af asbest i bygge- og nedrivningsprojekter og sikrer, at arbejdet udføres miljø- og arbejdsmiljømæssigt forsvarligt ved hjælp af jævnlige og uanmeldte kontrolbesøg på landets byggepladser?
Rasmus Prehn (S), 2008-11-19:
I den meget seriøse og velunderbyggede undersøgelse, som Dansk Ungdoms Fællesråd har lagt frem, og som vi også har skrevet ind i vores beslutningsforslag, kan vi jo også se, at de unge er meget engagerede og meget interesserede i politik, så selvfølgelig kan de løfte det ansvar, det er at få lov til at stemme.
Inger Støjberg (V), 2010-05-12:
Det, der er sagen, når man taler om de her sygesamtaler, er, at det jo er ekstremt vigtigt at holde kontakt til mennesker, der har risiko for at forlade arbejdsmarkedet, og det, vi kan se, er, at har man været syg i en meget lang periode, er risikoen for, at man aldrig kommer tilbage på arbejdsmarkedet igen, meget større, end den ellers er.
Peter Kofod (DF), 2023-12-07:
Men jeg vil egentlig gerne spørge ind til det her med at indskrænke rettigheder, for jeg synes egentlig, det er så frækt, at der – efter den debat, vi i dag har haft i timevis i Folketingssalen, om det, som vel er den største indskrænkning af ytringsfriheden siden krigen – så kommer en socialdemokratisk ordfører herned og siger, at det her forslag fra Dansk Folkeparti søreme er forfærdeligt, for nej, hvor vil vi indskrænke rettighederne for borgerne.
Birthe Rønn Hornbech (V), 2003-04-03:
og lovforslag for at få skærpet og indskærpet, at omskæring er en strafbar handling i Danmark, og at man ikke skal kunne slippe uden om straffen ved at tage sine børn med til et land, hvor handlingen ikke er strafbar. Der er ikke nogen tvivl om, at omskæring af kvinder hele tiden har været strafbart efter dansk straffelovgivning.
Lars Løkke Rasmussen (V), 2009-04-16:
Derfor bliver vi også hele tiden nødt til at vurdere, i hvilke sektorer vi skal sætte ind, for arbejdsløshed har jo to dimensioner: Den ene er summen, og det er jo sådan et udtryk for, hvor mange mennesker der aktuelt ikke har et arbejde, og hvad sandsynligheden for, at de kan finde et nyt, er.
Line Barfod (EL), 2004-04-20:
Selvfølgelig kan man melde sig ind i en fagforening, ligesom man kan melde sig ind i en række andre foreninger i Danmark, men man kan ikke, som ordningen ligger nu, blive forsikret i en a-kasse og dermed have mulighed for, hvis man bliver arbejdsløs eller bliver truet med arbejdsløshed, at ens forsørgelse er på plads.
Eva Kjer Hansen (V), 2005-03-18:
Når jeg fremdrog SF’s kommentarer til grundtakstmodellen, var det bare, fordi jeg sådan umiddelbart havde tænkt, at det kunne være, at SF nu glædede sig over, at vi fjernede grundtakstmodellen, da SF nu har været så meget imod den, og da vi netop kommer med noget, som jeg synes er bedre, fordi vi nu når frem til, at der nu kun er én myndighed, så vi undgår, at borgere gøres til kastebolde.
Marlene Harpsøe (DD), 2024-02-28:
Der kan være mennesker, der er bange for at gå på arbejde, og det er jo, fordi der er nogle mennesker med demens, som, på grund af at der ikke er den rette pleje og omsorg – det er ikke tilrettelagt på en måde, som kommer den enkelte borger til gavn – får en adfærd, som er meget vanskelig og uhensigtsmæssig.
Elisabeth Arnold (RV), 2002-03-20:
Jeg vil gerne spørge, om hr. Kristian Thulesen Dahl ikke på Dansk Folkepartis vegne synes, at det var værd at berolige sine vælgere ved i hvert fald at sige, at det var en fejl, at man i går stemte imod afskaffelsen af partistøtten, for det er jo Dansk Folkepartis politik at afskaffe partistøtten, er det ikke?
Erling Bonnesen (V), 2008-04-24:
Men det er fuldstændig rigtigt, at hvis man ser overskridelserne i den samlede pengemængde, der flyder rundt i kommunerne, så er det en overkommelig opgave, men når man så også næsten bevæger sig på - kan vi sige - kogepunktet, når vi vurderer den samlede danske økonomi, så er der netop også behov for, at man ikke lige får den sidste dråbe i gryden, så det hele koger over.
Christian Friis Bach (RV), 2023-03-28:
De allerstørste transportkonventioner, som stadig væk former alt, hvad der sker på også de danske veje – trafikskilte, et vejnavn eller de grundlæggende trafikregler i Europa – og de store transportkonventioner, som handler om bilers sikkerhed og standarder, blev skabt, kort efter at man så invasionen og bekæmpelsen af det spirende demokratiske oprør i Tjekkoslovakiet.
Tom Behnke (KF), 2011-01-13:
Men det er meget godt alligevel, at vi får det lovfæstet, og så er det ligesom skrevet ned, at sådan er det, så man ikke i den offentlige forvaltning sådan skal sidde efter overvejelser og vurdere, om man skal eller man ikke skal, men at man har en lovgivning, som er ret præcis på det her punkt.
Mai Villadsen (EL), 2021-10-07:
I forhold til beløbsgrænsen, som vi jo har diskuteret rimelig meget her i Folketingssalen i løbet af dagen – og forståeligt nok, fordi det er klart, at der nu og her i nogle brancher er akut mangel på arbejdskraft – så mener jeg simpelt hen ikke, at beløbsgrænsen er vejen at gå.
Benny Engelbrecht (S), 2010-12-02:
Det var lidt ærgerligt at høre, at ministeren ikke havde nogen nye ideer på linjen, men vil Venstre og ordføreren, f.eks. i det udvalgsarbejde, der nu følger som følge af det her beslutningsforslag, være med til at se på konkrete ideer og forslag til, hvordan vi yderligere kan sikre, at der kommer en ordentlig oplysning omkring fordelene ved økologi?
Morten Helveg Petersen (RV), 2008-09-09:
Og det synes jeg ikke vi hørte særlig meget om i ordførertalen, så jeg kunne godt tænke mig at spørge ordføreren, hvordan Venstre helt konkret agter at skaffe de 60.000 ekstra i arbejdsudbud, som skal til, for at dansk økonomi er holdbar frem mod år 2015.
Pernille Rosenkrantz-Theil (EL), 2003-11-27:
Hermed falder de argumenter for ordningen, der handler om at skabe udvikling i det danske erhvervsliv og øget beskæftigelse, væk, og tilbage står regeringens ønske om at gavne vennerne med skattefri opsparingsordninger og en ideologisk betonet kampagne for, at Danmark ville blive et bedre land at leve i, hvis vi alle etablerede vores egen virksomhed eller i det mindste købte aktier i en virksomhed.
Per Clausen (EL), 2009-10-29:
Det er ikke så meget det, at man tager nogle midler fra pesticid- og CO2-afgifterne, altså 20 pct. af dem – det er dem, der så tilfalder promilleafgiftsfondene og Fonden for økologisk landbrug – men jeg må indrømme, at det set fra Enhedslistens synspunkt er komplet ubegribeligt, hvorfor det er Fonden for økologisk landbrug, som skal reduceres forholdsmæssigt mest, med 24 pct., hvis vi sammenligner det med Promilleafgiftsfonden for frugtavlen og gartneribruget;
Jan Køpke Christensen (FP), 1997-11-07:
Det er ikke noget, jeg er tilhænger af, men vi ved jo, at det er tilfældet, og hvis en læge i sin fritid hellere vil hjælpe til på en privatklinik end sætte et loft op i sit hus, eller hvad ved jeg, så for mig ingen alarm; det synes jeg lægen skal have lov til. Og uanset hvad man vælger at gøre i den situation, skal man naturligvis have frihed til det.
Bjarne Corydon (S), 2015-04-24:
Der tror jeg måske spørgeren kunne have glæde af at undersøge den mest normale situation for almindelige mennesker, i forhold til hvornår man har ret til at få udbetalt sin arbejdsmarkedspension, altså sådan en gængs arbejdsmarkedspension på en gængs dansk middelklassearbejdsplads, som der jo heldigvis er rigtig mange af – noget på tværs af spørgerens beskrivelse af samfundsforholdene herhjemme i Danmark.
Rasmus Stoklund (S), 2025-12-03:
Jeg redegør for, hvad der er Socialdemokratiets politik her på Christiansborg, og hvis nogen måtte være i tvivl om, om der er vægt bag ordene, når jeg redegør for den politik, så kan man jo se, hvordan vi stemmer i Folketingssalen, og hvordan vi har formået at stramme udlændingelovgivningen på en stribe områder, siden vi kom til i 2019.
Morten Bødskov (S), 2014-10-01:
Som udenrigsministeren meget rigtigt har redegjort for, er der jo en meget, meget bred indsats i gang: diplomati, afhjælpning af flygtningestrømme, afhjælpning af de civile og humanitære katastrofer, der er, udsendelse af transportfly bare fra Danmarks side, som kan transportere ammunition, materiel og andet til bl.a. de kurdiske og irakiske sikkerhedsstyrker.
Villy Søvndal (SF), 1999-04-09:
Da SF's ordfører på området, hr. Ole Sohn, ikke kan være til stede, skal jeg på vegne af SF fremføre følgende: Lovforslagets hovedsigte med at få alle finansielle selskaber underlagt Finanstilsynets tilsyn finder SF vigtigt. I dag er det jo sådan, at holdingselskaber i koncerner, hvori der indgår virksomheder under tilsyn af Finanstilsynet, ikke er underlagt selvstændig regulering i den finansielle lovgivning.
Line Barfod (EL), 2005-05-19:
Jeg er helt enig i, at det er godt at involvere folk i beslutningerne, men det har bare intet som helst at gøre med, at et lokalområde kan få et større ansvar for lokalområdet, at man i lokalområdet kan diskutere: Hvad er det, der skal til for at udvikle lige vores område?
Villum Christensen (LA), 2010-04-13:
Efterfølgende viste nettobeskæftigelseseffekten sig jo også at være noget nær nul, dog med undtagelse af de ekstra hundredvis af medarbejdere, som faktisk arbejdede i døgndrift med at administrere ordningen – og den brød jo også sammen et par gange – og det er just ikke noget, der giver værdi for samfundet.
Elisabeth Arnold (RV), 2003-04-25:
Det Radikale Venstre vil meget gerne bidrage, hvis vi overhovedet på nogen måde kan det, til at få problemet løst. Vi kan ikke umiddelbart støtte SF's forslag, som jeg finder rimelig firkantet, fordi det afskaffer bijobberiet med ét slag ud over det, der er lovfæstet.
Holger K. Nielsen (SF), 2007-02-09:
Alle, som har haft ordet her i dag, har mig bekendt sagt, at armslængdeprincippet skal fastholdes, og at der ikke skal være tale om, at kulturministeren eller andre politikere skal ind og tage stilling til eventuelle indsigelser mod beslutninger truffet af Københavns Teaters bestyrelse.
Kristian Jensen (V), 2018-05-22:
Eksempelvis udgav Beskæftigelsesministeriet her for nylig en vurdering af kontanthjælpsloftet, som efterfølgende, da man kiggede det igennem, viste sig at være baseret på forkerte kriterier og derfor viste, hvad alt tyder på, må jeg hilse og sige, men vi har ikke regnet det igennem, en for lav effekt af kontanthjælpsloftet.
Jacob Mark (SF), 2018-10-09:
Det er ikke et dagtilbud, Socialdemokratiet vil lovgive om i dag; det er et læringstilbud, hvor man ikke har krav om pædagogiske læreplaner, som man har i dagtilbud, hvor der ikke er forældreindflydelse, som der er i dagtilbud, hvor det ikke er gratis, hvis man er der mere end 25 timer, men hvor det koster forældreydelsen, hvis man er der mindre.
Kristian Thulesen Dahl (DF), 1999-12-15:
Det, som er pointen, er selvfølgelig, at de jo vil kunne se, når årene nu går, om det er en fordel på et senere tidspunkt at komme med i euroen, eller om det er en fordel for dem at bevare de velfærdssamfund, som de føler de har indrettet sig med, for at undgå den samordning, som økonomiministeren taler om, og som jo - det må jo økonomiministeren jo også bekræfte - vil blive krævet stærkere og stærkere, efterhånden som tiden går, blandt de lande, der er med i euroen.
Morten Messerschmidt (DF), 2020-06-02:
Det, det handler om, er at udstille dem, man kalder politikerne, endskønt der er medlemmer af det her parlament, der altså har været medlem af deres respektive partier i kortere tid, end fru Vermund har været medlem af et parti, fordi man gerne vil distancere sig fra dem, som man så kalder politikerne, samtidig med at man så er ophøjet ligeglad med, om man kan få sin politik igennem.
Christine Antorini (S), 2017-04-19:
Det er lige godt lidt overraskende, må jeg sige, at det, der er svaret fra ministeren, er, at ministeren appellerer til, at når Socialdemokratiet kommer til, så glæder ministeren sig til at se, hvad Socialdemokratiet kommer med af forslag, for ministeren har ikke tænkt sig at komme med nogen forslag.
Lisbeth Bech Poulsen (SF), 2016-05-17:
Jeg vil så også sige – ikke fordi jeg støtter fru Trine Bramsens tilgang til det, for jeg tror ikke, at man når nogen som helst steder, hvis man kun kritiserer, at der kommer modeller på banen – at man jo godt kunne forestille sig, at man havde en whistleblowerordning for kommunalt ansatte osv., men at der er nogle helt specifikke situationer, hvor man måske skal have en særlig whistleblowerordning, hvor det er ekstra sensitivt.
Lars Løkke Rasmussen (V), 1997-10-30:
Det ville være en overmåde god idé at give kommunerne i Danmark mulighed for at gå ind og skønne i forhold til borgere, der er på sygedagpenge, om man kunne hjælpe dem ud af den håbløse situation ved f.eks. at yde tilskud til behandling på et privathospital i forbindelse med en hoftelidelse eller en øjenoperation, eller hvad det nu kunne være.
Søren Søndergaard (EL), 2004-03-12:
Om det er løsningen, at forældre, der har den vanvittige idé at sende deres børn til et andet land i årevis mod børnenes vilje, bare skal forhindres i at sende dem af sted, så de kan få lov til fortsat at vanrøgte deres børn i Danmark, er vi til gengæld ikke sikre på.
Jørn Dohrmann (DF), 2011-12-08:
Jeg vil bare i forbindelse med det her med, at man lige pludselig har fjernet klageadgangen, at man efter 10 dage kan destruere de her varer, spørge hr. Torben Hansen, om han synes, det er særlig betryggende for den enkelte virksomhedsejer i Danmark, at man på det her område slet ikke får mulighed for at agere.
Lars Barfoed (KF), 2008-04-14:
Man bør være opmærksom på, at der er sket en udvikling i dansk økonomi, siden aftalen med KL blev indgået tilbage i juli 2007 og frem til nu, der gør, at behovet for at sikre en stram styring af den samlede samfundsøkonomiske aktivitet er blevet større.
Bjørn Medom Nielsen (S), 2007-05-24:
Der mangler 120 navne på den liste, vi har over de ca. 1.800 mennesker, der i dag skal have anden behandling af deres statsborgerskabsret; 120 mennesker, som af tekniske årsager ikke fik mulighed for at komme med i denne lov; 120 mennesker, som har haft en forhåbning – det skal jeg senere vende tilbage til – om at kunne blive danske statsborgere ved dette Tings afsluttende debat lige før sommerferien.
Louise Schack Elholm (V), 2017-05-10:
Jamen f.eks. støtter Venstre jo ikke op om, at vi skal gøre det dyrere at købe alle de andre biler, sådan som SF har foreslået med beslutningsforslaget, altså at gøre det dyrere at købe almindelige, traditionelle biler, for at elbilerne skal have nogle nye gunstige vilkår.
Kim Edberg Andersen (NB), 2023-11-24:
Problemstillingen er: Jeg er ramt af at have været i det rigtige erhvervsliv i entreprenørbranchen, hvor vi har forskellige arbejdsdage fra dag til dag, og når jeg så hører en ordfører heroppefra fortælle, at det her kun er, når det afviger fra normen, så vil jeg sige, at i den virkelige verden, afviger arbejdstiden rigtig tit fra normen, nærmest dagligt.
Thor Pedersen (V), 2001-09-06:
Det er da den måde, man tilrettelægger det på, det er de vilkår, man byder den enkelte hjemmehjælper, det er den manglende indsats fra kommunen, det er det manglende overblik, det er det lovbrud, der finder sted ved, at man blot meddeler: Der kommer ikke nogen.
Nanna Westerby (SF), 2009-11-24:
Det, jeg så også kunne tænke mig at høre, er, om ordføreren også er bekymret for dem, der kommer ud efter at have taget trin 1 i en uddannelse, hvor vi hører fra arbejdsmarkedets parter om rigtig mange af de uddannelser, der er trin 1 til, at dem er der ikke tilstrækkeligt arbejdsmarked til.
Christine Antorini (S), 2011-05-11:
Det lå faktisk også i aftalen, at vi skulle åbne op for at se på at lave en egentlig professionsmaster, dvs. en overbygning, hvor det ikke er den forskningsmæssige vej, men hvor det netop mere er den anvendelses- og praksisorienterede vej, man kan have som overbygning med begrebet en professionsmaster.
Kristian Jensen (V), 2006-11-29:
Derfor tror jeg på, at vi stadig væk skal have to regelsæt, nemlig det regelsæt, der blev indført for dem, der så at sige selv kan bestemme deres egen lønpakke, og så det regelsæt, der skal gælde for andre, herunder nogle, der har en bolig, som de ikke sådan decideret kan vælge fra i deres ansættelse.
Karina Lorentzen Dehnhardt (SF), 2025-12-02:
Jeg vil egentlig gerne takke ordføreren, for jeg synes egentlig, ordføreren sagde mange kloge ting, nemlig om det morads, som man løber ind i, når man på den her måde er udsat og ikke selv har mulighed for at tale sin egen sag, og der er jo, som ordføreren også rigtigt gør opmærksom på, ingen advokater, der tager sociale sager.